Številka: 1100-125/2021/1

Datum: 25. 11. 2021

Na podlagi prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE in 119/21 – ZČmIS-A) in 3. točke prvega odstavka 68. člena v povezavi s tretjim odstavkom 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C in 203/20 – ZIUPOPDVE)

**Republika Slovenija, Ministrstvo za javno upravo**, Tržaška cesta 21, 1000 Ljubljana,

objavlja prosto delovno mesto za določen čas,

**PODSEKRETAR** **(šifra DM: 10036) v Direktoratu za informatiko, Sektorju za arhitekturo in gostovanje informacijskih rešitev, Oddelku za arhitekturo in standarde, za določen čas do 30. 6. 2026 oziroma do konca trajanja projekta** **Razvoj in uvajanje mehanizmov poslovno informacijske arhitekture in standardov v državno in javno informatiko, s 6-mesečnim poskusnim delom.**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano visokošolsko univerzitetno izobraževanje (prejšnje)/visokošolsko univerzitetno izobrazbo (prejšnja) ali specialistično izobraževanje po visokošolski strokovni izobrazbi (prejšnje)/specializacijo po visokošolski strokovni izobrazbi (prejšnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja),
* najmanj 6 let delovnih izkušenj,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat opravljen magisterij znanosti, doktorat znanosti oziroma zaključen specialistični študij.

Naloge delovnega mesta:

* izvajanje skrbniških funkcij repozitorija specifikacij,
* organiziranje in izvajanje usposabljanj za področje strukturiranega zajema specifikacij,
* izdelava in objava specifikacij za posamezna področja informacijskih sistemov,
* samostojno oblikovanje sistemskih rešitev in drugih najzahtevnejših gradiv,
* opravljanje drugih najzahtevnejših nalog,
* vodenje in sodelovanje v najzahtevnejših projektnih skupinah,
* upravljanje informacijskega portala,
* oblikovanje referenčnih arhitekturnih rešitev na področju gradnje in integracije informacijskih sistemov,
* opravljanje drugih nalog po navodilu vodje.

Na navedenem delovnem mestu bo izbrani kandidat sodeloval pri vzpostavitvi kompetenčnega centra, DevSecOps okolja in standardiziranega okolja, ki bo podlaga za izdelavo tipičnih arhitekturnih modelov in uvajanje sodobnih storitev računalništva v oblaku, ter imel možnost izobraževanja na tem področju.

Prijava mora biti **obvezno oddana na predpisanem obrazcu**, ki je sestavni del javne objave in mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja izobrazbe ter leto in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu, ter navede stopnjo zahtevnosti delovnega mesta,
3. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* za namen postopka zaposlitve dovoljuje Ministrstvu za javno upravo pridobitev podatkov o izpolnjevanju pogojev za zasedbo delovnega mesta iz uradnih evidenc (če kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis, v katerem naj kandidat poleg formalne izobrazbe navede tudi druga znanja, sposobnosti in veščine, ki jih je pridobil.

Prednost pri izbiri bodo imeli kandidati z izkušnjami ali kompetencami na tehnoloških področjih:

* konceptov oblačnega računalništva,
* tehnologije vsebnikov,
* arhitekturnih pristopov, večnivojske arhitekture, mikrostoritvene arhitekture,
* modeliranja podatkovnih struktur in uporabe SQL orodij,
* procesa gradnje namestitvenih paketov (od verzioniranja do release managementa),
* tehnik DevOps (zvezna integracija, avtomatizirano nameščanje).

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Ministrstvo za javno upravo bo opravilo izbiro kandidata po predmetni objavi in z izbranim kandidatom sklenilo delovno razmerje za določen čas do 30. 6. 2026 oziroma do konca trajanja projekta **Razvoj in uvajanje mehanizmov poslovno informacijske arhitekture in standardov v državno in javno informatiko** (v nadaljevanju: projekt), in sicer s polnim delovnim časom in 6-mesečnim poskusnim delom, ko bo projekt s predvidenimi projektnimi zaposlitvami potrjen s strani organa skladno z določili Zakona o izvrševanju proračunov RS za leti 2021 in 2022 ter uvrščen v veljavni Načrt razvojnih programov državnega proračuna. Poskusno delo se lahko podaljša v primeru začasne odsotnosti z dela.

Sredstva za projekt so zagotovljena v okviru potrjenega Načrta za okrevanje in odpornost, ki je bil potrjen z izvedbenim sklepom Sveta o odobritvi ocene načrta za okrevanje in odpornost za Slovenijo z dne 1. 7. 2021, ki je bil sprejet na podlagi 20. člena Uredbe (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost[[1]](#footnote-1)[1] ter podrobnejšimi pojasnili področij/komponent/reform in naložb v odobrenem Načrtu za okrevanje in odpornost.

Zaposlitev financira Evropska unija – NextGenerationEU v okviru projekta Razvoj in uvajanje mehanizmov poslovno informacijske arhitekture in standardov v državno in javno informatiko.

Izbran kandidat bo delo opravljal na uradniškem delovnem mestu podsekretar brez imenovanja v naziv, pravice oziroma obveznosti pa se mu določijo glede na uradniški naziv podsekretar.

Izbran kandidat bo delo opravljal v prostorih Ministrstva za javno upravo na Tržaški cesti 21 v Ljubljani oziroma v drugih njegovih uradnih prostorih.

Kandidat vloži prijavo v pisni obliki (na priloženem obrazcu Vloga za zaposlitev), ki jo pošlje v zaprti ovojnici z označbo: »Za javno objavo za delovno mesto podsekretar (šifra DM 10036) v Ministrstvu za javno upravo, Direktoratu za informatiko, Sektorju za arhitekturo in gostovanje informacijskih rešitev, Oddelku za arhitekturo in standarde, št. 1100-125/2021« na naslov: Ministrstvo za javno upravo, Sekretariat, Služba za kadrovske zadeve, Tržaška cesta 21, 1000 Ljubljana, in sicer **v roku 15 dni po objavi**. Za pisno obliko prijave se šteje tudi elektronska oblika, poslana **na elektronski naslov**: [gp.mju@gov.si](mailto:gp.mju@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri oziroma neizbiri pisno obveščeni.

Informacije o izvedbi javne objave daje Azra Handanagić Junuzović, tel. št. 01/478 86 17, informacije o delovnem področju pa mag. Igor Škof, tel. št.: 041 603 429, elektronski naslov: [igor.skof28@gov.si](mailto:igor.skof28@gov.si) ali Marko Ambrož, tel. št.: 041 495 002, elektronski naslov: [marko.ambroz@gov.si](mailto:marko.ambroz@gov.si) vsak delavnik od 10:00 do 11:00 ure.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Boštjan Koritnik

minister

1. [1] <https://eur-lex.europa.eu/legal-content/EN/TXT/?uri=CELEX:52021PC0384> [↑](#footnote-ref-1)